open-index/open-wikipedia-markdown huggingface dataset:
Lihankorvike

**Lihankorvike** eli **keinoliha** on ruokaa, jonka rakenne ja maku muistuttavat lihaa. Suurin osa lihankorvikkeista on teollisista kasviproteiinikonsentraateista tai -isolaateista valmistettua *teksturoitua* proteiinia. Teksturointi tapahtuu teollisella suulakepuristimella. 

Vegaanisia teksturoituja kasviproteiinivalmisteita ovat esimerkiksi  soijarouhe, seitan, härkis, nyhtökaura, kaurajauhis ja Impossible Burger. Seitania voi valmistaa myös kotona vehnä- tai gluteenijauhosta. 

Punahomeesta valmistettu quorn ei ole vegaanista, koska sen raaka-aineisiin kuuluu yleensä jonkin verran kananmunaa. 

Mifu on laktovegetaariseen ruokavalioon kehitetty maidosta valmistettu lihankorvike.

Kuumennusta vaille valmiit lihankorvikkeet kuuluvat yleensä ultraprosessoituihin ruokiin. 

## Kulutus
Lihankorvikkeiden myynti Suomessa vastasi vain 1-2 prosenttia lihan myynnistä vuonna 2017. Lihankorvikkeiden suosio laski vuoden 2023 Isossa-Britanniassa. Suurimmiksi syiksi ilmoitettiin tyytymättömyys lihankorvikkeiden makuun ja niiden sisältämiin lisäaineisiin kuten täyte-, stabilointi- ja säilöntäaineisiin.

Monet lihankorvikkeet maksavat lihaa enemmän.

## Biologinen hyödynnettävyys
Kasviperäistä proteiinia on nautittava yleensä noin kaksi kertaa enemmän kuin eläinperäistä, jotta elimistö saisi siitä saman määrän valkuaista. Tämä johtuu osin siitä, että kasviproteiini on yleensä aineenvaihdunnallisesti tehottomampaa, koska se ei sisällä kaikkia välttämättömiä aminohappoja. Esimerkiksi riisiproteiinikonsentraatin sisältämän proteiinin biologinen vastaavuus on vain noin 40 prosenttia eläinproteiiniin verrattuna. Herneistä valmistetun vastaavan tuotteen vastaavuus on 86 prosenttia. Bakteeri- ja maitopohjaisilla proteiineilla päästään lihaproteiinin tasolle. 

Lihankorvikkeiden proteiineista pilkkoutuneet peptidit liukenevat myös huonommin veteen eivätkä imeydy siten soluihin yhtä hyvin kuin koostumukseltaan ja rakenteeltaan samanlaiset eläinperäiset peptidit.

## Terveysvaikutukset
Vuonna 2024 julkaistussa brittitutkimuksessa havaittiin, että keinolihaa käyttävillä kasvissyöjillä esiintyi 42 prosenttia enemmän masennusta kuin muilla kasvissyöjillä. Heillä oli myös korkeampi verenpaine, heidän verestään löytyi enemmän tulehduksesta kielivää C-reaktiivista proteiinia (CRP) ja heidän veren rasva-arvonsa olivat huonommat. Muilla kasvissyöjillä esiintyi toisaalta 40 prosenttia enemmän ärtyvän suolen oireyhtymää. Ryhmien välillä ei havaittu eroja suolan, sokerin ja tyydyttyneen rasvan saannissa.

## Lähteet
Vasemmisto (Slovenia)

**Vasemmisto** (sloveeniksi *Levica*) on slovenialainen vasemmistolainen puolue. Vasemmisto syntyi alun perin itsenäisten vasemmistopuolueiden vaaliliittona vuonna 2014. Puolueena Vasemmisto perustettiin 24. kesäkuuta 2017. Puolueen puheenjohtaja on Luka Mesec.

## Lähteet
Marlin Briscoe

**Marlin Oliver Briscoe** (10. syyskuuta 1945 Omaha – 27. kesäkuuta 2022) oli yhdysvaltalainen amerikkalaisen jalkapallon pelaaja. Hänen pelipaikkansa oli pelinrakentaja ja laitahyökkääjä. Briscoe tunnetaan erityisesti siitä, että hän oli AFL:n historian ensimmäinen tummaihoinen aloittava pelinrakentaja.

Briscoe varattiin vuoden 1968 varaustilaisuuden 14. kieroksella 357. pelaajana. Hänet varasi Denver Broncos. Hän pelasi ensimmäisellä kaudella Broncosissa 11 ottelua, joista aloitti viisi. Hän heitti 1589 jaardia heittäen 14 touchdownia ja 13 syötönkatkoa. Hän siirtyi kaudelle 1969 pelaamaan Buffalo Billsiin, jossa hän pelasi laitahyökkääjänä. Hän pelasi Buffalossa kolme kautta, joista vuoden 1970 jälkeen hänet valittiin Pro Bowliin. Parhaimmalla kaudella hän vastaanotti 1036 jaardia ja teki kahdeksan maalia. Vuonna 1972 Briscoe siirtyi Miami Dolphinsiin, jossa hän jatkoi laitahyökkääjänä. Briscoe voitti Dolphinsissa kaksi Super Bowlia (VII, VIII). Vuonna 1975 Briscoe edusti sekä Detroit Lionsia että San Diego Chargersia. Viimeisen kautensa 1976 hän pelasi New England Patriotsissa.

## Lähteet
Jan Lindvall

**Jan Petter Lindvall** (s. 18. maaliskuuta 1950 Kåfjord) on norjalainen maastohiihtäjä. Hän edusti aktiiviurallaan Nordreisa IL -seuraa, ja on pituudeltaan 182&nbsp;cm.

Lindvall sijoittui  1982 Oslon MM-kilpailuissa 50 kilometrillä 11:nneksi. Sarajevon olympialaisissa 1984 hän oli 50 kilometrillä viides, 30 kilometrillä kolmastoista ja Norjan viestijoukkueen jäsenenä neljäs. 

Lindvall voitti maailmancupin osakilpailun Kavgolovon 50 kilometrillä helmikuussa 1983. Lisäksi hän sijoittui toiseksi Lahden 50 kilometrillä maaliskuussa 1982 sekä kolmanneksi Falunin 30 kilometrillä helmikuussa 1983 ja 1984. Kymmenen parhaan joukkoon hän sijoittui kaikkiaan yhdeksän kertaa. Maailmancupin kokonaiskilpailussa hän oli neljäs kaudella 1982–1983 ja kymmenes kaudella 1983–1984.

## Lähteet
Karl Rafreider

**Karl Rafreider** (6. maaliskuuta 1917 – 14. tammikuuta 2003) oli itävaltalainen maastohiihtäjä, joka aktiiviurallaan edusti TS Innsbruck -seuraa.

Rafreider sijoittui 1948 Sankt Moritzin olympialaisissa 18 kilometrillä 28:nneksi ja 4&nbsp;×&nbsp;10&nbsp;kilometrin viestissä neljänneksi. Oslossa 1952 hän kuului viidenneksi sijoittuneeseen Itävallan viestijoukkueeseen. Cortina d'Ampezzon olympialaisissa 1956 hän oli 15 kilometrillä 35:s ja viestissä yhdestoista.

## Lähteet
Erling Evensen

**Erling Evensen** (29. huhtikuuta 1914 Mesnali, Ringsaker – 31. heinäkuuta 1998 Ringsaker) oli norjalainen maastohiihtäjä. Hän edusti Mesnalien Skilag -seuraa.

Evensen hiihti avausosuuden Norjan viestijoukkueessa, joka saavutti pronssia Sankt Moritzin olympialaisissa 1948. Samojen kisojen 18 kilometrillä hän sijoittui 15:nneksi.

Evensen oli murtautunut varsinkin norjalaisen hiihtoyleisön tietoisuuteen vuonna 1939. Hän voitti Norjan-mestaruuden 30 kilometrillä 1940 sekä 17 kilometrilä ja 3&nbsp;×&nbsp;10&nbsp;kilometrin viestissä 1947.

Evensen teki elämäntyönään maa- ja metsätaloustöitä.

## Lähteet
Jääkiekon maailmanmestaruuskilpailut 2021 – Lohko A

**Jääkiekon maailmanmestaruuskilpailujen 2021 A-lohkossa** pelasivat Venäjä, Ruotsi, Tšekki, Sveitsi, Slovakia, Tanska, Valko-Venäjä ja Iso-Britannia.
__NOTOC__
## Sarjataulukko


## Ottelut
:*Mainitut kellonajat ovat paikallista aikaa (UTC+2).* 

### ROC vs. Tšekki


### Valko-Venäjä vs. Slovakia


### Tanska vs. Ruotsi


### Iso-Britannia vs. ROC


### Tšekki vs. Sveitsi


### Iso-Britannia vs. Slovakia


### Ruotsi vs. Valko-Venäjä


### Tanska vs. Sveitsi


### Slovakia vs. ROC


### Tšekki vs. Valko-Venäjä


### Iso-Britannia vs. Tanska


### Sveitsi vs. Ruotsi


### ROC vs. Tanska


### Valko-Venäjä vs. Iso-Britannia


### Sveitsi vs. Slovakia


### Ruotsi vs. Tšekki


### Ruotsi vs. Iso-Britannia


### Tanska vs. Valko-Venäjä


### Tšekki vs. Iso-Britannia


### Sveitsi vs. ROC


### Slovakia vs. Tanska


### Valko-Venäjä vs. Sveitsi


### Ruotsi vs. Slovakia


### Tšekki vs. Tanska


### ROC vs. Ruotsi


### Sveitsi vs. Iso-Britannia


### Slovakia vs. Tšekki


### ROC vs. Valko-Venäjä


## Lähteet
Anna Pasiarová

**Anna	Pasiarová-Gajancová** (o.s. **Pasiarová**, s. 18. joulukuuta 1949 Tatranská Matliare, Tšekkoslovakia) on slovakialainen maastohiihtäjä, joka aktiiviurallaan edusti Tšekkoslovakiaa. Hän edusti CH Štrbské Pleso -seuraa. Hän on pituudeltaan 165&nbsp;cm.

Pasiarová sijoittui 1976 Innsbruckin olympialaisissa 10 kilometrillä 13:nneksi, 5 kilometrillä 15:nneksi ja viestissä kuudenneksi. Oslon MM-kilpailuissa 1982 hän oli 5 kilometrillä kuudes ja 10 kilometrillä kahdeksas. Sarajevon olympialaisissa 1984 hän sijoittui 20 kilometrillä 16:nneksi ja 10 kilometrillä 27:nneksi.

Pasiarová sijoittui maailmancupin osakilpailussa toiseksi Reit im Winklin 5 kilometrilä ja Autransin 10 kilometrillä joulukuussa 1983 sekä kolmanneksi Klingenthalin 10 kilometrillä tammikuussa 1982 ja Oslon 20 kilometrillä maaliskuussa 1983. Kymmenen parhaan joukkoon hän sijoittui kaikkiaan 13 kertaa. Maailmancupin kokonaiskilpailussa hän oli kuudes kaudella 1981–1982 ja yhdeksäs kaudella 1982–1983.

## Lähteet
SK Dynamo České Budějovice

**Sportovní klub Dynamo České Budějovice** on tšekkiläinen jalkapalloseura České Budějovicen kaupungista. Kaudella 2020–21 České Budějovice pelasi Tšekin korkeimmalla sarjatasolla Tšekin jalkapalloliigassa. Seura on perustettu vuonna 1905 ja se pelaa kotiottelunsa Fotbalový stadion Střelecký ostrovilla. Seura pelasi ensimmäiset vuosikymmenet alemmissa sarjoissa nousten ensimmäisen kerran pääsarjaan kaudelle 1947–48. České Budějovice on voittanut historiansa aikana kolmesti 2. korkeimman sarjan (2002, 2014, 2019).

## Lähteet
Hanna Balabanova

**Hanna Serhijivna Balabanova** (, s. 10. joulukuuta 1969 Vinnytsja) on ukrainalainen ratameloja, olympiamitalisti ja Euroopan-mestari.

Balabanova edusti Ukrainaa Atlantan kesäolympialaisissa 1996, Sydneyn kesäolympialaisissa 2000 ja Ateenan kesäolympialaisissa 2004. Atlantassa 1996 hän karsiutui 500 metrin kajakkikaksikossa välierissä parinaan Kateryna Jurtšenko. 500 metrin kajakkinelosessa hän karsiutui Ukrainan joukkueessa välierissä. Sydneyn olympialaisissa 2000 Balabanova kilpaili samoissa kilpailuissa, tällä kertaa hänen parinaan 500 metrin kajakkikaksikossa oli Natalija Feklisova. Ateenan olympialaisissa 2004 Balabanova saavutti pronssia Ukrainan joukkueessa 500 metrin kajakkinelosessa.

Balabanova saavutti kaksi Euroopan-mestaruutta, 1&nbsp;000 metrin kajakkinelosessa Milanossa 2001 ja 500 metrin kajakkinelosessa Poznańissa 2004. Hän voitti myös MM-pronssia 1&nbsp;000 metrin kajakkinelosessa Poznańissa 2001.

## Lähteet
UTC+14

**UTC+14** on aikavyöhyke, joka on 14 tuntia UTC±0-aikavyöhykettä edellä. Kyseinen aikavyöhyke on ensimmäinen aikavyöhyke, eli muun muassa uusivuosi alkaa ensimmäisenä kyseisellä aikavyöhykkeellä. UTC+14-aikavyöhyke on ympärivuotisessa käytössä vain Kiribatille kuuluvilla Linesaarilla. Vuosina 2010–2021 sitä käytettiin kesäaikana Samoalla.

## Lähteet
Munamiehen satumaa

**Munamiehen satumaa** on Munamiehen kolmas lastenlaulualbumi. Se julkaistiin 8. marraskuuta 2013, ja sen julkaisija on Universal Music. 
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
UTC+13

**UTC+13** on aikavyöhyke, joka on 13 tuntia UTC±0-aikavyöhykettä edellä. Sitä käytetään vain eteläisellä pallonpuoliskolla.

## Aikavyöhykettä käyttävät valtiot ja alueet

### Ympäri vuoden

* 
** Phoenixsaaret
* 
* 
* 

### Kesäaika
* 
*  (ei Chathamsaaret)

## Lähteet
UTC+13.45

**UTC+13.45** on aikavyöhyke, joka on 13 tuntia ja 45 minuuttia UTC±0-aikavyöhykettä edellä. Sitä käytetään vain Uudelle-Seelannille kuuluvilla Chathamsaarilla kesäaikana.

## Lähteet
CE Carroi

**Club Esportiu Carroi** on andorralainen jalkapalloseura Andorra la Vellan kaupungista. Seura pelasi kaudella 2020–21 Andorran korkeimmalla sarjatasolla Primera Divisióssa. Carroi on perustettu vuonna 2014 ja se pelaa kotiottelunsa Camp de Futbol d'Aixovallissa.

## Lähteet
Reidar Nyborg

**Reidar Nyborg** (4. huhtikuuta 1923 Mesnali, Ringsaker – 30. huhtikuuta 1990 Ringsaker) oli norjalainen maastohiihtäjä. Hän edusti Mesnalien Skilag -seuraa.

Nyborg hiihti kolmannen osuuden Norjan viestijoukkueessa, joka saavutti pronssia Sankt Moritzin olympialaisissa 1948. Samojen kisojen 18 kilometrillä hän sijoittui 17:nneksi.

Nyborg voitti 1949 Norjan-mestaruuden 30 kilometrillä ja saavutti pronssia 50 kilometrillä. Holmenkollenin kisoissa hän sijoittui parhaimmillaan seitsemänneksi 1947.

Nyborg teki elämäntyönsä metsurina.

## Lähteet
UTC+12

**UTC+12** on aikavyöhyke, joka on 12 tuntia UTC±0-aikavyöhykettä edellä. Sitä käytetään noin 160–190 astetta itäistä pituutta sisältäen muun muassa osan Itä-Venäjästä, Uuden-Seelannin pääsaaret ja osan Oseanian saarivaltioista. 

## Aikavyöhykettä käyttävät valtiot ja alueet

### Ympäri vuoden

* 
** osa Kaukoidän federaatiopiiristä
* 
** Wallis ja Futuna
*  
** Wake
* 
* 
** Gilbertsaaret
* 
* 

### Normaaliaika

* 
*  (ei Chathamsaaret)

### Kesäaika

* 
** Norfolkinsaari

## Lähteet
UTC+11.30

**UTC+11.30** on aikavyöhyke, joka on 11 tuntia ja 30 minuuttia UTC±0-aikavyöhykettä edellä. Kyseistä aikavyöhykettä ei enää käytetä, mutta Uusi-Seelanti otti kyseisen aikavyöhykkeen käyttöön vuonna 1868, mutta siirtyi käyttämään UTC+12-aikavyöhykettä vuonna 1946. Norfolkinsaari siirtyi käyttämään aikavyöhykettä UTC+11 lokakuussa 2015 käytettyään ennen aikavyöhykettä UTC+11.30.

## Lähteet
Jón úr Vör

**Jón úr Vör** (1917 Patreksfjörður, Islanti – 2000) oli islantilainen runoilija. Hän oli modernistisen atomirunoilijoiden ryhmän keskeisiä runoilijoita. Hän piti antikvariaattia ja toimi myös kirjastonhoitajana.

Jón úr Vörin keskeinen teos on *Þorpið* (1946, uudistettu laitos 1956). Vapaata mittaa käyttäen hän kuvaa siinä lapsuuttaan. Muutamissa seuraavissa kokoelmissa sävy on pessimistinen, mutta myöhemmin hän palaa valoisaan sävyyn.

## Suomennetut teokset
;Lähde
Jón úr Vörin runoja on antologiassa *[[Ja tunturin takaa kuulet –]]*, suom. ja toim. Maj-Lis Holmberg, Espoo: Weilin + Göös 1977 
* Isäni (Faðir minn)
* Kaksi vanhusta (Tvö gamalmenni)
* Köyhää väkeä (Fátækt fólk; myös  antologiassa: *Tämän runon haluaisin kuulla 2*, Helsinki: Tammi, 2. p. 1987  
* Leinikki itää lumessa (Sóleyin graær í snjó)
* Lempeä Ólafur (Ólafur blíðan)
* Maarian ilmestyspäivänä (Boðunardagur Maríu)
* Meri ja tunturi (Hafið og Fjallið)
* Mitä minulta sait? (Hvað gaf ég þér?)
* Pitkänäperjantaina 1954 (	Á föstudaginn langa 1954)
* Sokea hevonen (Blindi hesturinn; myös antologioissa: *Hevonen taiteessa, runoudessa, historiassa*, toim. Ritva Haavikko, Helsinki: WSOY 2003  ja *Minä olen sukua hevosille*, toim. Tuula Korolainen & Riitta Tulusto,  Helsinki: Otava 1996 
* Tee taivalta nöyränä (Auðmjúkur skaltu ganga)
* Vanha juttu (Gömul frétt)
* Vapaudesta (Um frelsi)

## Lähteet
UTC+11

**UTC+11** on aikavyöhyke, joka on 11 tuntia UTC±0-aikavyöhykettä edellä. Sitä käytetään noin 140–170 astetta itäistä pituutta sisältäen muun muassa osan Itä-Venäjästä, Itä-Australiasta ja Oseanian saarivaltioista. 

## Aikavyöhykettä käyttävät valtiot ja alueet

### Ympäri vuoden

* 
** osa Kaukoidän federaatiopiiristä
* 
**Kosrae
**Pohnpei
* 
** Uusi-Kaledonia
* 
** Bougainville
* 
* 

### Normaaliaika

* 
** Australian pääkaupunkiterritorio
** Jervis Bay Territory
** Lord Howe
** Norfolkinsaari
** Uusi Etelä-Wales
** Tasmania
** Victoria

## Lähteet
UTC+10.30

**UTC+10.30** on aikavyöhyke, joka on 10 tuntia ja 30 minuuttia UTC±0-aikavyöhykettä edellä. Sitä käytetään vain Australiassa: se on käytössä Lord Howen normaaliaikana sekä kesäaikana Etelä-Australian osavaltiossa sekä Broken Hillin kaupungissa.

## Lähteet
UTC+8.45

**UTC+8.45** tai **Central Western Time** on aikavyöhyke, joka on 8 tuntia ja 45 minuuttia UTC±0-aikavyöhykettä edellä. Se on käytössä Länsi-Australian osavaltion etelärannikolla noin 340 kilometriä pitkällä alueella ympäri vuoden.

## Lähteet
Studio Outo

**Studio Outo Oy** on vuonna 2003 perustettu animaatiostudio, jonka toimistot sijaitsevat Oulussa ja Helsingissä. Studio Outo tuottaa markkinointiviestinnän erikoisosaajana monipuolisesti animaatioita, kuvituksia, äänituotantoa ja konseptisuunnittelua. Yritys panostaa voimakkaasti myös animoituihin opetus-, koulutus- ja viestintäsisältöjen kehittämiseen.

Yrityksellä on myös omaa sisältötuotantoa. Studio Outo on tuottanut Hullabalooba-animaatiosarjan, joka sai parhaan tuotantoon tulevan TV-projektin erikoismaininnan Cinekid Festivalilla Amsterdamissa. Animaatiosarja on pullollaan mielikuvitusta kutkuttavaa toimintaa ja koomisia sattumuksia. Anarkistinen indie-sisältö ui ronskisti vastavirtaan lasten sisältömarkkinoilla. Hullabalooba on kielivapaa leikeanimaatio, jota esitetään lähes kolmessakymmenessä eri maassa.  Sarjan käsikirjoitus, kuvitus, animaatio, ohjaus, musiikki, ääninäyttely ja äänituotanto ovat kokonaan Studio Oudon omaa tuotantoa.

## Lähteet
Guétéma

**Guétéma** on maalaiskunta ja sen keskuskylä Kayesin alueen Nioron piirissä Malissa. Se sijaitsee 20 kilometriä Niorosta etelään. Kunnassa on 9&nbsp;300 ja kylässä 3&nbsp;100 asukasta (vuonna 2009).

Guétéman kunnan pinta-ala on 375 neliökilometriä. Se rajoittuu etelässä Nioron piirin Simbin, lännessä Gadiaba Kadielin, pohjoisessa Nioron ja Yérérén sekä idässä Diéman piirin Fassoudébén kuntiin. Maisemaa leimaavat hiekka- ja soratasangot sekä kukkulat. Pysyviä vesistöjä ei ole.

Seutu kuuluu Sahelin vyöhykkeeseen. Luonnonvarainen kasvillisuus koostuu etupäässä akaasioista, piikkipensaista ja heinäkasveista.

Kuntaan kuuluu 11 kylää. Asukkaat ovat etupäässä fulbeja.

Kunnan läpi kulkee päällystetty maantie RN 3. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä, lehmänpapu ja vihannekset. Tuotantoeläimiä ovat naudat, vuohet, lampaat, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Guétémassa ja Kolominassa pidetään viikoittaiset markkinat. Teollisuutta kunnassa ei ole lainkaan.

Palveluihin kuuluu kaksi alakoulua, yläkoulu ja terveyskeskus. Vesihuolto kattaa 67 prosenttia tarpeesta. Darrahin kylässä on Énergie du Malin sähköverkko.

## Lähteet
Marcel Jouhandeau

**Marcel Jouhandeau** (1888 Guéret, Ranska – 1979 Rueil-Malmaison, Ranska) oli ranskalainen kirjailija. Hän työskenteli 1912–1949 Pariisissa opettajana.

Jouhandeaun kasvuympäristö oli ankaran uskonnollinen, ja hänestä tuli kiihkeä katolisuuden kannattaja. Hän oli itse homoseksuaali mutta avioitui tanssija Élisabeth (Élise) Toulemonin kanssa.

Jouhandeaun tuotannon keskeinen elementti on Chaminadour-niminen kaupunki, joka muistuttaa hänen omaa kotikaupunkiaan Guéret'ta. Kertomukset ovat humoristisia, mutta keskeistä niissä on kuitenkin pahan valta maailmassa. Hänen käsityksensä mukaan kyky pahuuteen kertoo ihmisen yliluonnollisesta alkuperästä, ja hän antaa esimerkiksi homoseksuaalisuuden. Hän käsittelee teoksissaan usein syntiä ja uskonnollisuutta. Koko hänen tuotantonsa on hänen oman elämänsä muistelmaa.

Jouhandeau kirjoitti antisemitistisen pamfletin *Le Péril Juif* ja vieraili 1941 Joseph Goebbelsin kutsusta Weimarissa.

Jouhandeau kuoli 90-vuotiaana kotonaan Rueil-Malmaisonissa.

## Lähteet

## Aiheesta muualla
Zdeněk Hřib

**Zdeněk Hřib** (s. 21. toukokuuta 1981 Slavičín, Tšekkoslovakia) on tšekkiläinen lääkäri ja poliitikko, joka on toiminut Tšekin piraattipuolueen puheenjohtajana marraskuusta 2024 lähtien. Tätä ennen hän toimi Prahan pormestarina vuosina 2018–2023.

## Tausta ja yksityiselämä
Hřib syntyi Slavičínin kaupungissa lähellä Tšekin ja Slovakian nykyistä rajaa. Hän on opiskellut lääketiedettä Kaarlen yliopistossa ja oli opiskellessaan vaihdossa Taiwanissa. Valmistuttuaan Hřib on tysökennellyt terveydenhuollon parissa keskittyen erityisesti etäpalveluiden kehittämiseen.

Hřib on naimisissa ja hänellä on 3 lasta.

## Prahan pormestarina
Hřib valittiin Prahan pormestariksi 15. marraskuuta 2018, jolloin 39 kaupunginvaltuuston 65 jäsenestä tuki häntä. Hän on pormestarikaudellaan saanut julkisuutta autoritaaristen valtioiden vastustajana. Hän on nimennyt Venäjän suurlähetystön läheisyydessä sijaitsevan aukion murhatun venäläisen oppositiopoliitikon Boris Nemtsovin mukaan. Toinen Venäjä-teemainen paikka, jonka nimeämiseen hän vaikutti on Anna Politkovskajan katu. Kiinan kanssa hän päätyi kiistoihin halutessaan poistaa Prahan ja Pekingin ystävyyssopimuksesta maininnan, jonka mukaan Praha ei tunnusta Taiwania. Ystävyyssopimus kaatui Kiinan kieltäydyttyä muutoksesta, jonka seurauksena Praha solmi uuden sopimuksen Taiwanin pääkaupungin Taipein kanssa. Hřib on myös vastustanut yhteistyötä Kiinan kanssa johtuen uiguurien kohtelusta. Hänen pormestarikaudellaan Praha on jatkanut Tiibetin lipun nostamista salkoon. Hřibin mukaan Kiinan kanssa käytyjen kiistojen taustalla vaikuttaa, että edellinen kaupunginhallitus antoi liikaa periksi Kiinalle ja politisoi ystävyyskaupunkisopimuksen.

Vuonna 2020 Hřib asetettiin väliaikaisesti poliisisuojelukseen. Tšekkiläinen *[[Respekt]]*-sanomalehti vihjaili suojelun johtuvan venäläisestä salamurhahankkeesta. Lehden mukaan venäläisen diplomaattipassin omistava mies matkusti viikkoja sitten Prahaan mukanaan risiiniä. Kremlin tiedottaja kiisti tiedon todenperäisyyden eikä Hřib kertonut syytä poliisisuojelullensa.

### Pormestarikauden jälkeen
Vuonna 2024 Hřib valittiin piraattipuolueen puheenjohtajaksi.

## Lähteet
Marit Myrmæl

**Marit Myrmæl** (s. 20. tammikuuta 1954 Trondheim) on norjalainen maastohiihdon olympiamitalisti. Hän edusti aktiiviurallaan Meldal IL -seuraa, ja on pituudeltaan 168&nbsp;cm.

Myrmæl sijoittui 1976 Innsbruckin olympialaisissa 5 kilometrillä 18:nneksi, 10 kilometrillä 24:nneksi ja Norjan viestijoukkueen jäsenenä viidenneksi. Lake Placidin olympialaisissa 1980 hän hiihti kolmannen osuuden Norjan pronssijoukkueessa 4&nbsp;×&nbsp;10&nbsp;kilometrin viestissä. 5 kilometrillä hän oli samoissa kisoissa 18:s ja 10 kilometrillä 20:s. Oslon MM-kilpailuissa 1982 hän sijoittui 20 kilometrillä kuudenneksi ja 5 kilometrillä yhdeksänneksi. Sarajevon olympialaisissa 1984 hän oli 10 kilometrillä seitsemäs ja 20 kilometrillä neljästoista.

Myrmæl sijoittui maailmancupissa toiseksi Falunin 20 kilometrillä maaliskuussa 1982 ja kolmanneksi La Bressen 5 kilometrillä saman vuoden tammikuussa. Kymmenen parhaan joukkoon hän sijoittui kaikkiaan kahdeksan kertaa. Maailmancupin kokonaiskilpailussa hän oli neljäs kaudella 1981–1982.

Myrmæl voitti Norjan-mestaruuden 5 kilometrillä 1976, 10 kilometrillä 1979 sekä 20 kilometrillä 1977 ja 1979. Hän voitti maastojuoksun Norjan-mestaruuden 10 kilometrin matkalla 1978. Aktiiviuransa jälkeen hän työskenteli Norjan olympiakomiteassa ja muissa urheilujärjestötehtävissä.

## Lähteet
UTC+9.45

**UTC+9.45** on aikavyöhyke, joka on 9 tuntia ja 45 minuuttia UTC±0-aikavyöhykettä edellä. Se ei ole käytössä tällä hetkellä, mutta sitä on käytetty Länsi-Australian osavaltion etelärannikolla noin 340 kilometriä pitkällä alueella. Aikavyöhykettä ei ole käytetty sen jälkeen, kun Länsi-Australia luopui kesäajasta vuonna 2009, jolloin alueelle jäi pysyväksi aikavyöhykkeeksi UTC+8.45.

## Lähteet
UTC+9.30

**UTC+9.30** on aikavyöhyke, joka on 9 tuntia ja 30 minuuttia UTC±0-aikavyöhykettä edellä. Sitä käytetään vain Keski-Australiassa. Se on käytössä Pohjoisterritoriossa ympäri vuoden, ja Etelä-Australian osavaltiossa ja Broken Hillin kaupungissa normaaliaikana.

## Lähteet
UTC+8.30

**UTC+8.30** on aikavyöhyke, joka on 8 tuntia ja 30 minuuttia UTC±0-aikavyöhykettä edellä. Se ei ole tällä hetkellä minkään alueen tai valtion käytössä, mutta sitä on käytetty Koreassa. Etelä-Koreassa se oli käytössä vuosina 1954–1961. Pohjois-Korea otti käyttöönsä UTC+8.30 vuonna 2015, mutta siirtyi takaisin UTC+9:hen vuonna 2018.

## Lähteet
GU Piscium b

**GU Piscium b** on suoraan kuvattu kaasujättiläinen, joka kiertää M-tyypin tähteä GU Piscum 155 valovuoden päässä Maasta. Planeetan löysin Université de Montréalin kansainvälinen tutkijaryhmä, joka yhdisti havaintoja useilta eri observatorioilta. Sen kiertoaika tähden ympäri on noin 160&nbsp;000 vuotta.

## Lähteet
UTC+7.30

**UTC+7.30** on aikavyöhyke, joka on 7 tuntia ja 30 minuuttia UTC±0-aikavyöhykettä edellä. Se ei ole käytössä tällä hetkellä millään alueella, mutta se on ollut käytössä Malesiassa ja Singaporessa. Singapore otti sen käyttöön vuonna 1941 ja Malesia vuonna 1942. Sekä Malesia että Singapore käyttivät Japanin aikaa toisen maailmansodan aikana. Kun Malesia päätti vuonna 1981 siirtyä käyttämään aikavyöhykettä UTC+8, päätti Singapore muuttaa myös aikavyöhykkeensä samaksi Malesian kanssa. Singaporessa muutos tehtiin 31. joulukuuta 1981 ja Malesia toukokuussa 1981.

## Lähteet
Halston

**Halston**, oik. **Roy Halston Frowick**, (1932 – 1990 San Francisco, Yhdysvallat) oli yhdysvaltalainen muotisuunnittelija. Hän oli New Yorkin seurapiirien suosikki. Muotimaailman raadollisuudessa hän menetti muotitalonsa ja oikeuden nimeensä. 

Halston perusti 1968 nimeään kantavan muotihuoneen, jonka huippukausi osui 1970-luvulle, jolloin hän ja hänen suunnittelutyönsä näkyvivät muun muassa silloisten kuuluisuuksien suosimassa yökerhossa Studio 54:ssä. Hän muutti 1990 San Franciscoon, jossa hän kuoli aidsin aiheuttamiin komplikaatioihin.

Halsonin elämästä on tehty dokumenttielokuva *[[Halston (dokumenttielokuva)|Halston]]*, jonka on ohjannut Frédéric Tcheng.

## Lähteet

## Aiheesta muualla
UTC+7.20

**UTC+7.2+** on aikavyöhyke, joka on 7 tuntia ja 20 minuuttia UTC±0-aikavyöhykettä edellä. Se ei ole käytössä tällä hetkellä millään alueella, mutta se on ollut käytössä Malesiassa ja Singaporessa. Valtiot käyttivät kyseisestä aikavyöhykettä vuosien 1933–1941 välillä, jonka jälkeen ne siirtyivät käyttämään aikavyöhykettä UTC+7.30.

## Lähteet
Einar Sagstuen

**Einar Sagstuen** (s. 22. maaliskuuta 1951 Gjøvik) on norjalainen maastohiihdon olympiamitalisti. Hän edusti aktiiviurallaan Gjøvik Skiklubb -seuraa, ja on pituudeltaan 166&nbsp;cm.

Sagstuen hiihti toisen osuuden Norjan viestijoukkueessa, joka saavutti hopeaa Innsbruckin olympialaisissa 1976. Norjan-mestaruuskilpailuissa hän saavutti hopeaa 30 kilometrillä 1975 ja pronssia 50 kilometrillä 1976.

Aktiiviuransa jälkeen hän toimi rakennusyrittäjänä. Hän oli mukana myös jääkiekkoseura Gjøvik Mammutsin hallintotehtävissä. 
## Lähteet
UTC+7

**UTC+7** on aikavyöhyke, joka on 7 tuntia UTC±0-aikavyöhykettä edellä. Sitä käytetään noin 80–115 astetta itäistä pituutta. UTC+7 on käytössä Keski-Venäjällä ja Kaakkois-Aasiassa.

## Aikavyöhykettä käyttävät valtiot ja alueet
Kaikki alueet käyttävät aikavyöhykettä UTC+7 ympäri vuoden eikä sitä käytetä alueilla, joissa on käytössä kesäaika.

* 
** Osa Siperian federaatiopiiristä
*  (Länsi-Mongoliaa)
* 
** Joulusaari
* 
* 
** Sumatra, Jaava, Riausaaret, Bangka-Belitung, Madura, Länsi-Kalimantan, Keski-Kalimantan, Kangeansaaret
* 
* 
* 

## Lähteet
Hannu Räisä

**Hannu Räisä** (s. 1965 Pieksämäki) on hämeenlinnalainen nukketeatteritaiteilija.

Räisä on työskennellyt Tukholman Marionetteaternissa vuosina 1996–2000 ja Teatteri Mukamaksessa vuosina 2000–2002. Hän toimi Hämeen näyttämötaiteen läänintaiteilijana 2002–2009. Räisä toimii kouluttajana alan oppilaitoksissa ja on Nasty Puppet Promotions -yrityksen taiteellisena johtaja. Räisä on perustanut Kuninkaallisen Nukketeatterin. Hän on julkaissut Johnny Knigan kustantaman *Nasty Puppet – nukketeatteritekniikoita* -kirjan 2009.
## Kuvia

Tiedosto:Tuomari Nurmio marionetti.jpg|Tuomari Nurmio -marionetti.
Tiedosto:Pinokkio tekninen piirros .jpg|Pinokkio tekninen piirros.
Tiedosto:Pinokkio Nenät .jpg
Tiedosto:Sotahevonen netti versio 2.png|Sotahevonen - Tampereen Teatteri


## Teokset
* 

### Tuotannot joissa teatterinukkeja on ollut
* Tuomari Nurmio -näköismarionetti ja pienoispatsassarja, 2020 
* Pähkinäsärkijä – nukke, Riihimäen Teatteri, 2018
* Kuka pelkää noitia, Riihimäen Nuorisoteatteri, 2014
* Kalanaamio Loner Finn -yhtyeelle, 2013
* Näyttelijä Sue Lemström -näköismarionetti, De Bästa Anpassade, Svenska Teatern, 2011
* Sotahevonen, Tampereen Teatteri, 2010 
* Seikkailija Saku, Petfilms, TV 2 
* Kuninkaallisen Nukketeatterin näytelmätuotannot

## Lähteet

## Aiheesta muualla
* Kuusi kuvaa Hannu Räisän elämästä 23.1.2022 Yle Radio 1
UTC+8

**UTC+8** on aikavyöhyke, joka on 8 tuntia UTC±0-aikavyöhykettä edellä. Sitä käytetään noin 100–125 astetta itäistä pituutta poikkeuksena Kiina, jossa se ulottuu aina 75 astetta itäistä pituutta saakka. UTC+8 on käytössä Kiinan lisäksi muun muassa suurimassa osassa Mongoliaa, osassa Siperiaa, osassa Indonesiassa, Filippiineillä, Malesiassa ja Länsi-Australiassa. 

## Aikavyöhykettä käyttävät valtiot ja alueet
Kaikki alueet käyttävät aikavyöhykettä UTC+8 ympäri vuoden eikä sitä käytetä alueilla, joissa on käytössä kesäaika.

* 
** Osa Kaukoidän federaatiopiiristä
** Osa Siperian federaatiopiiristä
* 
* 
* 
*  (Ei sisällä Länsi-Mongoliaa)
* 
* 
* 
** Itä-Kalimantan, Pienet Sundasaaret, Pohjois-Kalimantan, Etelä-Kalimantan, Sulawesi
* 
* 
* 
* 
** 

## Lähteet
Eduard Hauser

**Eduard "Edi" Hauser** (s. 26. maaliskuuta 1948) on sveitsiläinen maastohiihdon olympiamitalisti. Hän edusti aktiiviurallaan SC Obergoms -seuraa, ja on pituudeltaan 172&nbsp;cm.

Hauser hiihti ankkuriosuuden Sveitsin saavuttaessa viestipronssia Sapporon olympialaisissa 1972. Hän sijoittui samoissa kilpailuissa 15 kilometrillä 11:nneksi ja 30 kilometrillä 14:nneksi. Innsbruckin olympialaisissa 1976 hän oli 15 kilometrillä 17:s, 30 kilometrillä 25:s ja viestissä viides. Lake Placidissa 1980 hän sijoittui 30 kilometrillä 15:nneksi ja viestissä seitsemänneksi.

Hauser jakoi Albert Gigerin kanssa Engadin Skimarathonin voiton 1973. Hän sijoittui epävirallisen maastohiihdon maailmancupin kokonaiskilpailussa kolmanneksi kaudella 1973–1974.

Hauser on työskennellyt poliisina.

## Lähteet
Niobiumpentafluoridi

**Niobiumpentafluoridi** (NbF5) eli **niobium(V)fluoridi** on niobiumin ja fluorin muodostama epäorgaaninen molekyyliyhdiste. Yhdistettä voidaan käyttää niobiumin ja muiden niobiumyhdisteiden valmistukseen. 

## Ominaisuudet
Huoneenlämpötilassa niobiumpentafluoridi on väritöntä, kiteistä ja hygroskooppista ainetta. Yhdisteen alkeiskoppi on monokliininen ja kiinteänä se esiintyy tetrameerinä. Niobiumpentafluoridi hydrolysoituu veden vaikutuksesta, mutta liukenee eräisiin orgaanisiin liuottimiin, kuten etanoliin ja kloroformiin. Aine on Lewis-happo ja reagoi esimerkiksi fluoridi-ionien kanssa muodostaen kompleksisen heksafluoroniobaatti(V)ionin ([NbF6]-).

## Valmistus
Niobiumpentafluoridia valmistetaan metallisen niobiumin ja fluorin tai vetyfluoridin välisellä reaktiolla 250–300 °C:n lämpötilassa. Sitä voidaan valmistaa myös niobiumpentakloridin ja vetyfluoridin reaktiolla.
: 2 Nb + 5 F2 → 2 NbF5
:NbCl5 + 5 HF → NbF5 + 5 HCl

## Käyttö
Niobiumpentafluoridia käytetään välivaiheena erotettaessa niobiumia myös tantaalia sisältävistä malmeista. Siitä voidaan valmistaa myös muita niobiumyhdisteitä.

## Lähteet
Gadiaba Kadiel

**Gadiaba Kadiel** on maalaiskunta ja sen keskuskylä Kayesin alueen Nioron piirissä Malissa. Se sijaitsee 15 kilometriä Niorosta lounaaseen. Kunnassa on 9&nbsp;900 ja kylässä 1&nbsp;700 asukasta (vuonna 2009).

Gadiaba Kadielin kunta rajoittuu pohjoisessa Nioro Tougouné Rangabén, koillisessa Nioron, idässä Guétéman, etelässä Simbin ja lännessä Gavinanén kuntiin. Seutu kuuluu Sahelin vyöhykkeeseen. Luonnonvarainen kasvillisuus on pensassavannia. Pysyviä vesistöjä ei ole.

Kuntaan kuuluu 8 kylää. Sen ensimmäiset asukkaat olivat diawandoja. Myöhemmin seudulle asettui bambaroita, fulbeja ja maureja.

Gadiaba Kadielista johtaa päällystämätön maantie RN25 Nioroon. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat durra, hirssi, maapähkinä, lehmänpapu ja vihannekset. Tuotantoeläimiä ovat naudat, vuohet, lampaat, hevoset, aasit ja siipikarja. Teollisuutta kunnassa ei ole lainkaan.

Palveluihin kuuluu viisi alakoulua, kaksi yläkoulua ja kolme terveyskeskusta. Vesihuolto kattaa 82 prosenttia tarpeesta. Keskuskylässä on Énergie du Malin sähköverkko.

## Lähteet
UTC+6.30

**UTC+6.30** on aikavyöhyke, joka on 6 tuntia ja 30 minuuttia UTC±0-aikavyöhykettä edellä. Sitä käytetään Myanmarissa ja Kookossaarilla.

## Lähteet
Diangounté Camara

**Diangounté Camara** on maalaiskunta ja sen keskuskylä Kayesin alueen Diéman piirissä Malissa. Se sijaitsee 40 kilometriä Diémasta länteen. Kunnassa on 28&nbsp;500 ja kylässä 8&nbsp;800 asukasta (vuonna 2009).

Diangounté Camaran kunnan pinta-ala on 911 neliökilometriä. Se rajoittuu idässä Diéman piirin Béman, idässä Diéman, etelässä Madiga Sackon ja Lambidoun, lännessä Lakamanén ja pohjoisessa Nioron piirin Simbin kuntiin. Maisemaa leimaavat tasanko ja etelän kukkulat.

Seutu kuuluu Sahelin vyöhykkeeseen. Vuotuinen sademäärä on 300–700 millimetriä. Luonnonvarainen kasvillisuus koostuu lähinnä pensaista ja heinäkasveista.

Kuntaan kuuluu 22 kylää. Asukkaat ovat etupäässä soninkeja, kagoroja, bambaroita ja fulbeja. Puhutuimmat kielet ovat soninke ja bambara.

Diangounté Camaran kautta kulkee Bamakosta Kayesiin johtava maantie RN1. Kunnan sisäiset liikenneyhteydet ovat heikot.

Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, durra, maissi, riisi, maapähkinä, lehmänpapu, fonio ja vihannekset. Tuotantoeläimiä ovat naudat, lampaat, vuohet, aasit ja siipikarja. Diangounté Camarassa, Farabougoussa ja Débossa pidetään viikoittaiset markkinat.

Palveluihin kuuluu 13 alakoulua, viisi yläkoulua ja kolme terveyskeskusta. Vesihuolto kattaa 68 prosenttia tarpeesta. Kunnassa on Malitelin ja Orangen matkapuhelinverkot.

## Lähteet
UTC+5.45

**UTC+5.45** on aikavyöhyke, joka on 5 tuntia ja 45 minuuttia UTC±0-aikavyöhykettä edellä. Sitä käytetään Nepalissa. Nepal siirtyi nykyiseen aikavyöhykkeeseensä vuonna 1986, jota ennen se käytti Intian kanssa samaa aikavyöhykettä UTC+5.30.

## Lähteet
UTC+5.30

**UTC+5.30** on aikavyöhyke, joka on 5 tuntia ja 30 minuuttia UTC±0-aikavyöhykettä edellä.  Sitä käytetään Intiassa ja Sri Lankassa.

## Lähteet
Ruokolahden kotiseutumuseo

**Ruokolahden kotiseutumuseo** sijaitsee Ruokolahden kirkonmäellä Etelä-Karjalassa. Museo on perustettu 1955, ja sitä ylläpitää, kunnan omistamassa kiinteistössä, paikallinen kotiseutuyhdistys Ruokolahti-Seura Ry. Museorakennus on kookas, jykevistä hirsistä veistetty kaunis rakennus, joka on aiemmin palvellut manttaalikunnan lainajyvästönä. Rakennus on pystytetty nykyiselle paikalleen 1861, ja sen on urakoinut Antti Enlund&nbsp;-niminen urakoitsija.

Museo on avoinna yleisölle kesäkuukausina.

## Näyttelyt
Kotiseutumuseossa esineitä on esillä kolmessa kerroksessa. Ylimmässä kerroksessa esineet kertovat maanviljelyksestä, metsätaloudesta, kalastuksesta ja metsästyksestä. Toisen kerroksen tiloihin on järjestetty esineet kuvaamaan tupatöitä. Esille ovat päässeet myös suutarin ja räätälin työvälineet. Toisessa kerroksessa on myös itsenäisyydenhuone, jossa on esineistöä Suomen itsenäisyyden alkuvuosilta sekä sota-ajalta. Alimmassa kerroksessa on laaja kirkkomuseo-osasto, johon on koottu esineistöä sekä nykyisestä että kolmesta aiemmasta kirkosta, jotka tällä kirkonmäellä ovat seisseet. Lisäksi on erillinen näyttelyhuone Ruokolahden eukoille sekä rahahuone, jossa esitellään vanhoja rahoja ja esihistoriallisen ajan esineitä, joita Ruokolahdelta on löytynyt.

## Ulkomuseoalue
Aivan museon lähellä on puolen hehtaarin kokoinen ulkomuseoalue, jonka sydämenä on Ruokolahti-talo. Talossa toimii kesäisin museokahvila, ja monasti siellä järjestetään erilaisia tapahtumia ja kotiseutuhenkistä ohjelmaa. Ulkomuseoalueella on lukuisia 1800-luvun maalaistaloon kuuluvia rakennuksia, kuten riihi, paja, savusauna, lukuisia aittoja, vartiokoppi sekä kärrykuuri, jossa on nähtävänä mm. vanhoja maatalouskoneita.

## Lähteet

## Aiheesta muualla
*Ruokolahti 
*Ruokolahti-seuran kotisivut
*eMuseo.fi/Ruokolahti
UTC+5

**UTC+5** on aikavyöhyke, joka on 5 tuntia UTC±0-aikavyöhykettä edellä. Sitä käytetään noin 45–85 astetta itäistä pituutta. UTC+5 on käytössä Keski-Venäjällä, Länsi-Kazakstanissa, Pakistanissa ja Keski-Aasiassa.

## Aikavyöhykettä käyttävät valtiot ja alueet
Kaikki alueet käyttävät aikavyöhykettä UTC+5 ympäri vuoden eikä sitä käytetä alueilla, joissa on käytössä kesäaika.

* 
** Uralin federaatiopiiri, Volgan federaatiopiiri, Baškortostan, Orenburgin alue, Permin aluepiiri
* 
* 
* 
* 
* 
* 

## Lähteet
Intialainen arkkitehtuuri

**Intialainen arkkitehtuuri** on juurtunut sen historiaan, kulttuuriin ja uskontoon. Monien arkkitehtonisten tyylien ja perinteiden joukossa tunnetuimpiin historiallisiin tyyleihin kuuluvat vastakkaiset hindutemppeliarkkitehtuuri ja indo-islamilainen arkkitehtuuri. Molemmilla, mutta erityisesti edellisellä, on joukko alueellisia tyylejä. Varhainen esimerkki kaupunkisuunnittelusta oli Indus-kulttuurin Harappa-arkkitehtuuri, jonka ihmiset asuivat kaupungeissa, joissa oli tiilitaloja, ruudukkoisia katuja, monimutkaisia viemäröintijärjestelmiä, vesihuoltojärjestelmiä, aitoja, linnoituksia ja joitain muitakin kuin asuinrakennuksia. Paljon muuta varhaista intialaista arkkitehtuuria oli tehty puusta, joka ei ole säilynyt.

Hindutemppeliarkkitehtuuri on jaettu pääasiassa etelän dravidalaiseen arkkitehtuuriin ja pohjoisen nagara-tyyliin, sekä muihin alueellisiin tyyleihin. Asumistyylit vaihtelevat myös alueittain, osittain riippuen ilmastosta.

Ensimmäinen suuri islamilainen valtakunta Intiassa oli Delhin sulttaanikunta, joka johti indo-islamilaisen arkkitehtuurin kehittämiseen yhdistämällä intialaiset ja islamilaiset piirteet. Suurmoguli-imperiumin hallinnan alla kehittyi moguliarkkitehtuuri, jota pidetään indo-islamilaisen arkkitehtuurin huippuna, Taj Mahalin ollessa heidän panoksensa kohokohta. Indo-islamilainen arkkitehtuuri vaikutti myös rajput- ja sikhityyleihin.

Brittiläisen siirtomaa-ajan aikana eurooppalaiset tyylit, mukaan lukien uusklassinen, uusgotiikka ja barokki, olivat yleisiä kaikkialla Intiassa. Indo-islamilaisen ja eurooppalaisen tyylin yhdistäminen johti uuteen tyyliin, joka tunnetaan nimellä indo-saraseeninen arkkitehtuuri. Itsenäistymisen jälkeen modernistiset aatteet levisivät intialaisten arkkitehtien keskuudessa keinona edetä siirtomaakulttuurista. Chandigarhin kaupungin suunnitellut Le Corbusier vaikutti arkkitehtien sukupolveen kohti modernismia 1900-luvulla. Vuoden 1991 talousuudistukset vahvistivat Intian kaupunkiarkkitehtuuria, kun maa integroitui paremmin maailman talouteen. Perinteinen vastu shastra vaikuttaa edelleen Intian arkkitehtuurissa nykyaikana.

## Lähteet

## Aiheesta muualla
UTC+4.51

**UTC+4.51** on aikavyöhyke, joka on 4 tuntia ja 51 minuuttia UTC±0-aikavyöhykettä edellä. Sitä käytettiin Brittiläisessä Intiassa ja sitä kutsuttiin Mumbain ajaksi. UTC+4.51:stä luovuttiin vuonna 1955, jolloin Intiaan tuli yksi aikavyöhyke (UTC+5.30).

## Lähteet
UTC+4.30

**UTC+4.30** on aikavyöhyke, joka on 4 tuntia ja 30 minuuttia UTC±0-aikavyöhykettä edellä. UTC+4.30 on käytössä vain Afganistanissa. Se oli aikaisemmin käytössä myös Iranissa, mutta Iran luopui kesäajan käytöstä vuonna 2022.

## Aikavyöhykettä käyttävät valtiot ja alueet

### Ympärivuoden
* 

## Lähteet
UTC+5.40

**UTC+5.40** on aikavyöhyke, joka on 5 tuntia ja 40 minuuttia UTC±0-aikavyöhykettä edellä. Sitä käytettiin Nepalissa vuoteen 1920 saakka. Kyseessä oli pyöristys, sillä Nepalin virallinen aika oli UTC+5.41:16. Vuonna 1920 Nepal siirtyi käyttämään aikavyöhykettä UTC+5.30.

## Lähteet
Humbert von Neuenburg

**Humbert von Neuenburg** (k. 22. kesäkuuta 1417 Delsberg) oli sveitsiläinen Baselin hiippakunnan piispa vuosina 1395–1417. Von Neuenburg oli syntyjään burgundilaista aatelistoa ja hänen vanhempansa olivat kotoisin Neuenburgista ja Blamontista.

## Elämä
Von Neuenburgin isä Diebold IV teki 1395 Baselin hiippakunnan tuomiokapitulin kanssa sopimuksen, jonka mukaan hänen pojastaan Humbertista tulisi Baselin ruhtinaspiispa, minkä paavi Bonifatius IX vahvisti 1399. Von Neuenburg myi Baselin kaupungille hiippakunnan maita velkojensa kattamiseksi. Hän myös osallistui Konstanzin kirkolliskokoukseen.

Von Neuenburg kuoli vuonna 1417 ja hänet haudattiin Baseliin.

## Lähteet
* Markus Ries: Julkaisussa: Erwin Gatz (Toim.), Duncker & Humblot, Berliini 2001, , s. 65-66 .
* Romain Jurot: *Neufchâtel, Humbert de.* Julkaisussa: *Sveitsin historiallinen sanasto*.

### Viitteet
Lena Micko

**Eva-Lena Micko** (s. 18. kesäkuuta 1955 Uumaja) on ruotsalainen sosiaalidemokraattisen puolueen poliitikko. Hän toimi Ruotsin julkishallintoministerinä vuosina 2019–21.

## Elämä ja ura

Micko on syntynyt vuonna 1955 Uumajassa. Hänen isänsä Axel oli töissä armeijassa ja äitinsä Britt kotirouva. Micko valmistui ylioppilaaksi Linköpingin katedraalikoulun humanistiselta linjalta vuonna 1974. Sen jälkeen hän opiskeli ranskaa Linköpingin yliopistossa vuosina 1974–75. Hän on työskennellyt Linköpingin kunnan hallinnossa eri tehtävissä ja osallistunut paikallispolitiikkaan ollen muun muassa Linköpingin kunnanhallituksen puheenjohtaja vuosina 2001–06 sekä 2014–15. Vuosina 2015–19 hän oli Ruotsin kuntien ja alueiden työnantajaliiton SKL:n puheenjohtaja. Lokakuussa 2019 hänet valittiin Ruotsin julkishallintoministeriksi.

Micko asuu Linköpingissä. Hän on naimisissa ja hänellä on kaksi aikuista lasta sekä kaksi bonuslasta.

## Lähteet

## Aiheesta muualla

* Lena Micko Ruotsin valtiopäivien sivuilla
Kylä (vuoden 1957 elokuva)

**Kylä** on Eino Ritarin ohjaama, käsikirjoittama, tuottama ja leikkaama suomalainen satiirinen komediaelokuva vuodelta 1957. Elokuva on tyyliltään neorealistinen ja se tehtiin lähes kokonaan amatöörituotantona.

Elokuvan tapahtumapaikkana on kesäinen Alakylä, jossa kylän poliisipäällikkö Pappinen sekä palopäällikkö Miettinen ylläpitävät kylän järjestystä ja rauhaa pahamaineisen Kalle Kuikan rötöksiltä.

## Lähteet
Jääkiekon maailmanmestaruuskilpailut 2021 – Lohko B

**Jääkiekon maailmanmestaruuskilpailujen 2021 B-lohkossa** pelasivat Suomi, Kanada, Yhdysvallat, Latvia, Italia, Saksa, Norja ja Kazakstan.
__NOTOC__
## Sarjataulukko


## Ottelut
:*Mainitut kellonajat ovat paikallista aikaa (UTC+2).* 

### Saksa vs. Italia


### Kanada vs. Latvia


### Norja vs. Saksa


### Suomi vs. Yhdysvallat


### Latvia vs. Kazakstan


### Norja vs. Italia


### Kazakstan vs. Suomi


### Kanada vs. Yhdysvallat


### Latvia vs. Italia


### Saksa vs. Kanada


### Yhdysvallat vs. Kazakstan


### Suomi vs. Norja


### Kazakstan vs. Saksa


### Kanada vs. Norja


### Yhdysvallat vs. Latvia


### Suomi vs. Italia


### Kazakstan vs. Kanada


### Latvia vs. Norja


### Italia vs. Kazakstan


### Norja vs. Yhdysvallat


### Saksa vs. Suomi


### Italia vs. Kanada


### Suomi vs. Latvia


### Yhdysvallat vs. Saksa


### Norja vs. Kazakstan


### Kanada vs. Suomi


### Italia vs. Yhdysvallat


### Saksa vs. Latvia


## Lähteet
Ristiina (nimi)

**Ristiina** on naisen etunimi. Se on Kristinan suomalainen muunnelma.

Digi- ja väestötietoviraston mukaan Suomessa on toukokuuhun 2021 mennessä tilastoitu yli 400 Ristiina-nimistä naista.

## Nimipäivä
Ristiina-nimi oli mukana Suomen almanakassa vuonna 1858. Nimipäivä oli 24.&nbsp;heinäkuuta.

## Lähteet

## Aiheesta muualla
* Etunimien taivutus: Ristiina (Kotimaisten kielten keskuksen verkkojulkaisu)
Magnetisointi

**Magnetisointi** tai **magnetointi** tarkoittaa ferromagneettisten materiaalien muuttamista magneettisiksi. Ferromagneettisen materiaalien magnetisointi tapahtuu kääntämällä siinä olevat alkeisalueet samansuuntaisiksi. Tällöin alkeisalueiden yhdensuuntaisista magneettikentistä muodostuu kappaleelle ulkoinen magneettikenttä.

Ferromagneettisten materiaalien magnetisointi voidaan tehdä kahdella eri tavalla. Se voidaan tehdä ulkoisen magneettikentän avulla, jolloin ferromagneettisessa materiaalissa olevat alkeisalueet kääntyvät ulkoisen magneettikentän suuntaisiksi. Toinen tapa on johtaa ferromagneettisen materiaalin läpi sähkövirta, jolloin kappaleelle muodostuu oikean käden säännön mukainen magneettikenttä.

## Lähteet
* https://www.electrical4u.com/ferromagnetic-materials/
* https://www.nde-ed.org/Physics/Magnetism/Magnetization.xhtml
Gyula Juhász

**Gyula Juhász** (1883 Szeged, Unkari – 1937 Szeged, Unkari) oli unkarilainen runoilija. Hän on merkittävä modernin unkarilaisen runon edustaja. Hänen esikoisteoksensa ilmestyi 1907. Hän kuvaa runoissaan Unkarin maaseutua ja elämää siellä. Runot ovat tunnelmaltaan melankolisia.

## Suomennetut runot
Juhászin runojen suomennoksia on antologioissa:

* *Mies joka luki runon: suomalaisten miesten valitsemia runoja* toim. Salme Saure, Helsinki: Otava 1995 
** Anna, ikuinen (Anna örök), suom. Erkki Lyytikäinen

* *Taivas irtosi maasta: unkarilaista lyriikkaa 1900-luvulta*, suom. ja toim. Anna-Maija Raittila, alkusanat Lajos Szopori Nagy; Helsinki: Kirjayhtymä 1986 
** Anna, ikuinen (Anna örök)
** Beato Angelico (Beato Angelico)
** En enää tiedä (Milyen volt)
** Hiljainen Tisza (Tiszai csönd)
** Hiljaista valitusta (Csöndes panaszok)
** Iisakin valitus (Izsák sírása)
** Itselleni, syyskesän iltana (Magamhoz, nyárvégi estén)
** Kylähäät (Tápai lagzi)
** Kylätien kristus (A tápai Krisztus)
** Siunattu murhe... (Áldott e bánat)
** Testamentti (Testamentum)
** Tie tasangolla (Alföldi utca)
** Toukokuun juhla (Május ünnepe)
** Työmiehiä sillalla (Munkások a hídon)
** Unkarin kesä 1918 (Magyar nyár 1918)
** Vanha vaimo (Anyóka)

* *Unkarin lyyra: unkarilaista lyriikkaa keskiajalta nykyaikaan*, suom. Toivo Lyy, Helsinki: Suomalaisen kirjallisuuden seura, 1970
** En muista, millainen 
** Etsin lohdutusta (Vigasztalásul)
** Hymni ihmiselle (Himnusz az emberhez)
** Ikuinen Anna (Anna örök)
** Ilta isolla alangolla (Este az alföldön)
** Maaseutu (Vidék)
** Rakkaus (Szerelem)

## Lähteet

## Aiheesta muualla
Alexander Gabriel Lagus

**Alexander Gabriel Lagus** (10. helmikuuta 1856 Helsinki – 10. joulukuuta 1912 Helsinki) oli suomalainen metsänhoitaja ja valtiopäivämies. 

Laguksen vanhemmat olivat professori, valtioneuvos Wilhelm Lagus ja Fredrika Kastalia Wickman ja puoliso vuodesta 1891 Emma Matilda Bellman. Lagus tuli ylioppilaaksi Helsingissä 1876 ja valmistui filosofian maisteriksi 1886 ja samana vuonna metsänhoitajaksi. Hän oli kirkollisvirkatalojen metsänhoitaja vuodesta 1906. Kenraali Ruben Lagus ja jääkärimajuri Olof Lagus olivat Alexander Gabriel Laguksen poikia.

Lagus oli aatelissäädyssä edustaja valtiopäivillä 1904–1905 ja 1905–1906.

## Lähteet
Arese

**Arese** on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 13 kilometriä luoteeseen. Arese tunnettiin 1900-luvun jälkipuoliskolla etenkin Alfa Romeon kaupunkina, sikäläinen tuotantolaitos ulottui myös naapurikuntien alueelle. Aresessa toimii Museo storico Alfa Romeo.

## Maantiede
Arese sijaitsee Lombardian länsiosassa ja Milanon metropolikaupungin luoteisosassa. Maisema on Pon jokilaaksolle tavanomaista tasankoa. Italian virallisessa seismisessä luokituksessa Arese kuuluu vyöhykkeeseen 4 (zona 4) eli alhaisen maanjäristysriskin alueeseen. Kaupunki on alueeltaan pieni ja tiheään asuttu ja nivoutuu kaupunkirakenteellisesti yhteen ympäröivien kuntien kanssa.

Aresen ainoa frazione on Valera.

## Historia
Arese on todennäköisesti perustettu vuonna 507. Alueella hyökkäilleet unkarilaiset asettuivat tuolloin nyky-Aresen tienoille. 1300-luvulla aluetta hallitsi Viscontin suku, ja heidän jälkeensä Sforzan suku, joka hyödynsi alueen hedelmällistä maaperää. Myöhemmin ranskalaisten ja espanjalaisten valtakaudet heikensivät paikkakunnan taloutta. Itävaltaisvallan aikana 1700-luvulla talous koheni, sillä mulperien viljelyä ja silkintuotantoa tehostettiin. Areselaiset olivat aktiivisesti mukana itävaltalaisvaltaa kaataneessa Cinque giornate di Milano -kansannousussa maaliskuussa 1848. Arese sai oman vaakunan 1926. Sen vasemmalla puolella on paikkakunnan legendaarista varhaisvaihetta kuvaava barbaarien teltta, oikealla puolella on tähkä. Pohjavärinä on vaaleansininen.

Aresen historiallisia rakennuksia ovat muun muassa kirkko Santi Pietro e Paolo 1800-luvun lopulta ja Villa Settala-Marietti-Ricotti (Villa La Valera) 1700-luvulta.

Alfa Romeolla oli tuotantolaitos (Stabilimento Alfa Romeo di Arese) Aresessa 1963–2005. Kaupungissa sijaitsee Museo storico Alfa Romeo, joka avattiin 1976.

## Talous ja liikenne
Aresessa ei ole rautatieasemaa, moottoritieyhteydet ovat hyvät kaikkiin ilmansuuntiin.

## Lähteet

## Aiheesta muualla

*Arese, Lombardia, Italia — Sunrise, Sunset, and Daylength
August Carl Adam Lagermarck

**August Carl Adam Lagermarck** (15. joulukuuta 1851 Turku – 13. huhtikuuta 1917 Karkku) oli suomalainen juristi ja virka- ja  valtiopäivämies. 

Lagermarckin vanhemmat olivat hovioikeudenneuvos Adam Johan Lagermarck ja Augusta Margareta Aminoff ja puoliso vuodesta 1883 Clara Augusta Wahl. Lagermarck tuli ylioppilaaksi Turussa 1869 ja suoritti tuomarintutkinnon ja kameraalitutkinnon 1877, varatuomarin arvon hän sai 1879. Hän toimi virkamiehenä senaatissa ja Viipurin läänin palveluksessa ja vuodesta 1888  Uudenmaan läänin palveluksessa, ensin varalääninsihteerina ja sitten lääninsihteerinä 1900–1902. 

Lagermarck oli aatelissäädyssä edustaja valtiopäivillä 1891,  1897 ja 1905–1906. Professori, valtioneuvos Berndt Herman Ivar Lagermarck oli August Carl Adam Lagermarckin veli.

## Lähteet